|  |
| --- |
| **NOTĂ INFORMATIVĂ**  **la proiectul hotărîrii Guvernului „Pentru aprobarea Regulamentului privind zonele de protecție a rețelelor de gaze naturale”** |
|  |
| **I. Condițiile ce au impus elaborarea proiectului** |
| Proiectul hotărîrii Guvernuluipentru aprobarea Regulamentului privind zonele de protecție a rețelelor de gaze naturale a fost elaborat în scopul realizării prevederilor art.4 alin.(1) lit. l) și 79 al Legii nr.108 din 27 mai 2016 cu privire la gazele naturale și art.15 și 16 al Legii nr.592-XII din 26 septembrie 1995 privind transportul prin conducte magistrale.  În conformitate cu prevederile art.5 alin.(5) al Legii nr.116 din 18 mai 2012, conductele magistrale de transportare a gazelor naturale sunt clasificate ca obiecte industriale periculoase de categoria II de pericol - obiecte industriale care prezintă pericol înalt.  Atragem atenția la faptul că, în cazul unor eventuale avarii și catastrofe cu caracter tehnogen la rețelele de gaze naturale se pune în pericol atît viața oamenilor, cît și a bunurilor materiale, iar posibilitatea izbucnirii unor exploziilor în lanț poate avea consecințe imprevizibile. Astfel, este necesar de întreprins măsuri de prevenire a posibilelor avarii și catastrofe cu caracter tehnogen.  Una din soluțiile de bază ar fi stabilirea zonelor de protecție pentru rețelele de gaze naturale și aprobarea cerințelor concrete și a interdicțiilor privind accesul persoanelor în zonele respective, precum și reglementarea efectuarea lucrărilor și al construcțiilor în apropierea rețelelor de gaze. |
| **II. Scopul elaborării** |
| Scopul de bază al proiectului propus este asigurarea integrității rețelelor de gaze naturale și funcționarea lor în condiții de siguranță și fiabilitate.  Mai mult, acest proiect pune accent pe informarea populației la nivelul administrațiilor publice locale și descrie modul de interacțiune dintre toți factorii implicați în luarea deciziilor, precum și persoanele fizice și juridice, care au în posesia sa terenuri, pe teritoriul cărora trec rețelele de gaze naturale. |
| **III. Principalele prevederi ale proiectului** |
| Proiectul Regulamentului privind zonele de protecție a rețelelor de gaze naturale vine să specifice structura rețelelor de transport și a rețelelor de distribuție, factorii de risc care îl prezintă rețelele de gaze, cerințe de amenajare și de semnalizare/avertizare a amplasării traseelor conductelor de gaze.  În Capitolul II. se specifică cazurile și mărimile zonelor de protecție ale rețelelor de transport de-a lungul traseelor conductelor magistrale de gaze și în jurul instalațiilor tehnologice, stațiilor de compresoare, de predare, de măsurare a gazelor naturale, depozitelor subterane de înmagazinare a gazelor.  În zona de protecție a rețelelor de transport se interzice întreprinderea acțiunilor, care pot determina perturbarea funcționării normale a rețelelor sau care pot duce la deteriorarea lor, în special:  a) punerea pe rețelele de gaze naturale obiecte de orice fel;  b) deteriorarea construcțiilor, îngrădirilor sau inscripțiilor de identificare şi de avertizare aferente rețelelor de gaze naturale;  c) să limiteze ori să îngrădească prin împrejmuiri, prin construcții ori în orice alt mod accesul la rețeaua de gaze naturale  Capitolul III. specifică cazurile și mărimile zonelor de protecție ale rețelelor de transport de-a lungul traseelor conductelor de gaze și în jurul instalațiilor tehnologice.  În cazul amplasării conductelor de gaze şi altor comunicații inginerești în același coridor tehnic sau intersectării reciproce, Capitolul IV descrie conlucrarea întreprinderilor care gestionează acestea conlucrează în procesul de exploatare a comunicațiilor, cit și în timpul lichidării avariilor la ele, se stabilesc |
| **IV. Fundamentarea economico-financiară** |
| Implementarea acestui proiect nu necesită alocarea resurselor financiare suplimentare de la bugetul de stat. |
| **V. Acțiuni ce urmează a fi întreprinse în baza actului normativ** |
| Implementarea acestui proiect nu necesită întreprinderea unor acțiuni. |
| **VI. Avizarea şi consultarea proiectului** |
| Proiectul hotărîrii Guvernului este consultat și avizat cu instituțiile publice de resort în conformitate cu prevederile Legii nr.317-XV din 18.07.2003 privind actele normative ale Guvernului și ale altor autorități ale administrației publice centrale și locale.  În cadrul procesului de consultate și avizare proiectul urmează a fi consultat autoritățile publice și instituțiile interesate (Ministerul Finanțelor, Ministerul Agriculturii, Dezvoltării Regionale și Mediului, Ministerul Afacerilor Interne, Agenția Națională pentru Reglementare în Energetică, Agenția pentru Supraveghere Tehnică, Î.S. „Centrul Tehnic pentru Securitate Industrială și Certificare”, „Moldovatransgaz” S.R.L., „Moldovagaz” S.A.,Confederația Națională a Patronatului, Confederația Națională a Sindicatelor, Centrul Național Anticorupție și Ministerul Justiției).  În scopul respectării prevederilor Legii nr.239 din 13 noiembrie 2008 privind transparența în procesul decizional, proiectul poate fi accesat pe pagina web oficială a Ministerului Economiei și Infrastructurii (compartimentul *„Transparența”*, directoriul *Transparență decizională/Anunțuri privind consultările publice”*), și pe portalul guvernamental particip.gov.md. |

**Secretar de Stat Iuliana DRĂGĂLIN**